от АДС при определяне на нормална стойност не се разрешава да бъде използвана информация, различна от тази в страната на износа. Въпреки че при изключителни обстоятелства е необходимо да се формира нормалната стойност, данните, свързани с производствените разходи и ПОАР и печалбата, трябва да бъдат получени от източниците в страната на износа. Според ZTT в АДС не се съдържа нищо, което би допуснало дерогация от общото правило, и понятието „значителни нарушения“ не съществува в АДС. Във връзка с това ZTT се позовава на определението за нормална стойност в член 2.1 от АДС и изключителните обстоятелства, описани в член 2.2 от АДС, при които нормалната стойност може да бъде установена въз основа на сравнимата с нея цена за сходния продукт при износ в подходяща трета държава, при условие че тази цена е представителна, или въз основа на производствените разходи в държавата на произход, увеличени с разумни ПОАР и реализиране на печалба. ZTT добави, че съгласно АДС разходите обикновено трябва да се изчисляват на базата на документацията, водена от съответния износител или производител, стига тя да отговаря на общоприетите счетоводни принципи на страната на износа и да отразява достоверно разходите, свързани с производството и продажбата на разглеждания продукт, и че по същия начин ПОАР и реализирането на печалбата се основават на действителни данни, свързани с производството и продажбите при обичайни търговски условия на сходния продукт от съответния износител или производител, или ако това не може да бъде определено на тази основа — въз основа на други източници, но винаги на вътрешния пазар на държавата на произход.
 (178)
 Освен това ZTT се позова на решението по делото ЕС — Биодизел, според което на разследващите органи не е позволено да оценяват разходите, отчетени в документацията, водена от износителя/производителя съгласно референтна стойност, която не е свързана с производствените разходи в държавата на произход. ZTT заяви, че с оглед на доклада на Апелативния орган в този случай сравнението по член 2.2.1.1 от АДС трябва да бъде направено между докладваните в документацията на производителя/износителя разходи, от една страна, и действително направените разходи от производителя, от друга страна. Накрая ZTT посочи факта, че според доклада на Апелативния орган по делото нарушенията в Аржентина, които са довели до разлика между цените на вътрешния пазар и международните цени на основната суровина за разглеждания продукт, сами по себе си не са достатъчно основание съгласно член 2.2.1.1 да се заключи, че документацията на производителя не отразява достоверно разходите за суровината, свързани с производството и продажбата на разглеждания продукт, или да се пренебрегнат тези разходи при формиране на нормалната стойност на разглеждания продукт. Следователно ZTT заключи, че член 2, параграф 6а е несъвместим със споразуменията на СТО, включително Протокола за присъединяване на Китай към СТО и съдебната практика на Органа за уреждане на спорове.
 (179)
 В съответствие с коментарите си в съображение 146 Комисията отхвърли заявеното от ZTT относно твърдяното общо несъответствие със споразуменията на СТО по отношение на формирането от Комисията на нормалната стойност въз основа на разходи за производство и продажба или на референтни стойности в подходяща представителна държава. В същото